Na temelju članka 36. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18) i članka 6. Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine. („Službeni glasnik“ Općine Vladislavci br. 6/17, 2/18, 4/18, 11/18, 4/19 i 7/19) i članka 19. Pravilnika o uvjetima, načinu i postupku ostvarivanja prava na potporu iz Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine ( „Službeni glasnik“ Općine Vladislavci br. 3/18) općinski načelnik dana 9. siječnja 2020. godine, raspisuje

**JAVNI POZIV**

**za dodjelu potpora**

**iz Programa poticanja uređenja naselja i demografske obnove**

**na području Općine Vladislavci za razdoblje od 2017. do 2022. godine,**

**za proračunsku 2020. godinu**

1. **PREDMET JAVNOG POZIVA**

Raspisuje se javni poziv za dodjelu potpora iz Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine, za provedbu slijedećih mjera u proračunskoj 2020. godini:

* mjera 1. - energetska učinkovitost i energetska obnova obiteljskih kuća,
* mjera 2. - uklanjanje starih objekata,
* mjera 3. izgradnja novih stambenih objekata i kupovina stambenih objekata na području Općine Vladislavci,
* mjera 5. – uređenje pročelja,

1. **PRIHVATLJIVI KORISNICI**

Prihvatljivi korisnici mjera iz točke I. javnog poziva su fizičke osobe - državljani Republike Hrvatske, s prebivalištem i boravištem na području Općine Vladislavci, kao i strani državljani i osobe bez državljanstva koje su stalno nastanjene na području Vladislavci, te fizičke osobe koje imaju namjeru stalnog nastanjenja na području Općine Vladislavci.

1. **MJERE OBUHVAĆE OVIM JAVNIM POZIVOM**
2. **MJERA 1. - ENERGETSKA UČINKOVITOST I ENERGETSKA OBNOVA OBITELJSKIH KUĆA**

**Prihvatljivi korisnici** za dodjelu potpore u Mjeri 1. - energetska učinkovitost i energetska obnova obiteljskih kuća su osobe koje na objektu u svom vlasništvu u kojem i stanuju provode mjere energetske učinkovitosti sufinanciranom od strane Fonda za zaštitu okoliša i energetsku učinkovitost.

Osoba može ostvariti pravo na samo jedno sufinanciranje u Mjeri 1. u kalendarskoj godini u navedenom programskom razdoblju.

**Prihvatljivi troškovi** koji se sufinanciraju u Mjeri 1. energetska učinkovitost i energetska obnova obiteljskih kuća su :

* zamjena postojeće ugradnjom nove vanjske stolarije
* povećanje toplinske zaštite ovojnice obiteljske kuće
* povećanje energetske učinkovitosti sustava grijanja ugradnjom plinskih kondenzacijskih kotlova
* povećanje energetske učinkovitosti sustava prozračivanja ugradnjom uređaja za povrat topline
* i dr. opravdani troškovi koji se sufinanciranju od strane Fonda

**Iznos sufinanciranja:** Općina će sufinancirati energetsku učinkovitost i energetsku obnovu obiteljskih kuća u iznosu 5 % priznatih troškova Fonda, a maksimalno do 5.000,00 kuna.

**Način provedbe:**

Uz obrazac zahtjeva koji je sastavni dio ovog javnog poziva, podnositelj zahtjeva prilaže slijedeću dokumentaciju:

* Preslik osobne iskaznice za podnositelja;
* Izjava da podnositelj za istu namjenu nije primio potporu iz drugih izvora;
* Vlasnički list (moguće i isprintani s web stanice);
* preslika IBAN-a podnositelja zahtjeva
* preslik Odluke ili Rješenja Fonda za zaštitu okoliša i energetsku učinkovitost da mu je od strane Fonda za zaštitu okoliša i energetsku učinkovitost odobrena energetska obnova obiteljske kuće
* preslik zaključenog Ugovora sa Fondom za zaštitu okoliša i energetsku učinkovitost,
* preslik troškovnika planiranih radova,
* preslik računa i dokaz o plaćanju izvođaču radova za mjere energetske učinkovitosti ili energetske obnove.

1. **MJERA 2.: UKLANJANJE STARIH OBJEKATA**

**Prihvatljivi korisnici:**

Prihvatljivi korisnici za dodjelu potpore u Mjeri 2. - uklanjanje starih objekata su osobe koje uklanjaju stare ruševne objekte (stambeni ili pomoćni) u svom vlasništvu.

**Prihvatljivi troškovi:**

Prihvatljivi troškovi koji se sufinanciraju u Mjeri 2. uklanjanje starih objekata su troškovi proizašli iz uklanjanja objekta (stambenog ili pomoćnog) koji čini zasebnu cjelinu, ne djelomično uklanjanje objekta (npr. jedan zid i sl.), a podrazumijevaju se slijedeći troškovi:

* troškovi rada stroja na uklanjanju objekta
* troškovi rada stroja na odvozu ostataka rušenja do za to predviđene deponije
* troškovi najma spremnika – kontejnera za odvoz otpada

**Iznos sufinanciranja:**

Općina će sufinancirati uklanjanje starih objekta u iznosu 800,00 kuna i osoba može ostvariti sufinanciranje samo za jedno uklanjanje na katastarskoj čestici u programskom razdoblju od 2017. do 2022. godine.

**Način provedbe:**

Uz obrazac zahtjeva koji je sastavni dio javnog poziva, podnositelj zahtjeva prilaže slijedeću dokumentaciju:

* Preslik osobne iskaznice za podnositelja;
* Izjava da podnositelj za istu namjenu nije primio potporu iz drugih izvora;
* Vlasnički list (moguće i isprintani s web stanice);
* preslika IBAN-a podnositelja zahtjeva,
* ponudu izvođača radova na uklanjanju starih objekata.

Na obrascu zahtjeva podnositelj zahtjeva navodi planirani termin uklanjanja starog objekta.

Predstavnik Općine Vladislavci izlazi na očevid i zapisnički konstatira stanje prije uklanjanja, sa pripadajućom foto dokumentacijom.

Nakon donošenja Odluke o odobrenju potpore za uklanjanje starih objekata, korisnik potpore podnosi zahtjev za isplatu, popraćen računom izvođača za izvršene radove i dokazom o uplati računa.

Prije isplate potpore, predstavnik Općine Vladislavci, zapisnički konstatira stanje nakon uklanjanja objekta sa pripadajućom foto dokumentacijom.

1. **MJERA 3 - IZGRADNJA NOVIH STAMBENIH OBJEKATA I KUPOVINA STAMBENIH OBJEKATA NA PODRUČJU OPĆINE VLADISLAVCI**

**Prihvatljivi korisnici:**

Prihvatljivi korisnici za dodjelu potpore u Mjeri 3. - izgradnja novih stambenih objekata i kupovina stambenih objekata na području Općine Vladislavci su osobe, koje radi rješavanja svojeg stambenog pitanja grade novi stambeni objekt u svom vlasništvu, temeljem građevinske dozvole, i osobe koje radi rješavanja svojeg stambenog pitanja kupuju stambeni objekt, pod uvjetom da podnositelj zahtjeva i njegov bračni ili izvanbračni drug, nema u vlasništvu stan ili kuću, ili ima samo jedan stan ili kuću koju je prodao ili prodaje radi kupnje većeg stambenog objekta ili gradnje većeg stambenog objekta zbog potreba vlastitog stanovanja.

Osoba može ostvariti pravo na samo jedno sufinanciranje u Mjeri 3. u programskom razdoblju od 2017. do 2022. godine.

Nisu prihvatljivi korisnici koji kupuju stambeni objekt od bračnog ili izvanbračnog druga, roditelja ili potomka u prvom nasljednom redu.

**Prihvatljivi troškovi:**

Prihvatljivi troškovi koji se sufinanciraju u Mjeri 3. izgradnja novih stambenih objekata i kupovina stambenih objekata na području Općine Vladislavci su:

* trošak izgradnje objekta
* geodetski troškovi
* troškovi projektiranja
* troškovi uporabne dozvole
* trošak kupnje objekta

**Iznos sufinanciranja:**

Općina će sufinancirati izgradnju novih stambenih objekata i kupnju stambenih objekata, u iznosu od 15.000,00 kuna po objektu pod uvjetom da vlasnik objekta nakon šest mjeseci počne stanovati u uređenom objektu, i da objekt ne proda najmanje 15 godina računajući od godine u kojoj je ostvario potporu.

Rok uređenja objekta iz prethodnog stavka utvrđuje se kako slijedi:

* za izgradnju objekata (troškovi izgradnje objekta, geodetski troškovi, troškovi projektiranja, troškovi uporabne dozvole) pet godina od dana odobravanja potpore,
* za kupnju stambenog objekta koji se uklanja radi gradnje novog stambenog objekta pet godina od dana odobravanja potpore,
* za kupnju useljivog stambenog objekta- 60 dana od dana odobravanja potpore .

Pod uređenim objektom podrazumijeva se unutarnje uređenje jedne etaže stambenog objekta sa završenim i priključenim instalacijama (el. energija i voda), te oličenim zidovima.

Kao jamstvo za uredno ispunjene rokova useljenja u stambeni objekt i jamstvo da izgrađeni ili kupljeni stambeni objekt neće prodati u roku od najmanje 15 godina, korisnik potpore je prije zaključivanja ugovora o dodjeli potpore, u obvezi Općini Vladislavci dostaviti solemniziranu bjanco zadužnicu na iznos odobrene potpore.

**Način provedbe:**

Uz obrazac zahtjeva koji je sastavni dio ovog javnog poziva, podnositelj zahtjeva prilaže slijedeću dokumentaciju, ovisno o vrsti prihvatljivog troška:

* Preslik osobne iskaznice za podnositelja;
* Izjava da podnositelj za istu namjenu nije primio potporu iz drugih izvora;
* Vlasnički list (moguće i isprintani s web stanice);

- preslika IBAN-a podnositelja zahtjeva

* potvrda o prometu nekretnina – svi članovi obitelji,
* račun za trošak izgradnje objekta i dokaz o plaćanju
* račun za izvršene geodetske troškove i dokaz o plaćanju
* račun za izvršene troškove projektiranja i dokaz o plaćanju
* račun za troškove uporabne dozvole i dokaz o plaćanju
* kupoprodajni ugovor i dokaz o plaćanju kupoprodajne cijene za kupnju objekta

1. **MJERA 5. UREĐENJE PROČELJA**

**Prihvatljivi korisnici:**

Prihvatljivi korisnici za dodjelu potpore u Mjeri 5. - uređenje pročelja su osobe koje uređuju pročelja stambenih objekata u svom vlasništvu.

**Prihvatljivi troškovi:**

Prihvatljivi troškovi koji se sufinanciraju u Mjeri 5. uređenje pročelja su:

* obvezno bojanje fasade pročelja,
* zamjena stolarije,
* zamjena limarije i dr.

**Iznos sufinanciranja:**

Općina će sufinancirati uređenje pročelja u iznosu od 500,00 kuna, a može se ostvariti samo za jedno uređenje pročelja na katastarskoj čestici u programskom razdoblju 2017.-2022. godina.

Sredstva se ne mogu odobravati retroaktivno.

**Način provedbe:**

Uz obrazac zahtjeva koji je sastavni dio javnog poziva, podnositelj zahtjeva prilaže slijedeću dokumentaciju:

* Preslik osobne iskaznice za podnositelja;
* Izjava da podnositelj za istu namjenu nije primio potporu iz drugih izvora;
* Vlasnički list (moguće i isprintani s web stanice);
* preslika IBAN-a podnositelja zahtjeva
* ponudu izvođača radova za uređenje pročelja stambenog objekta.

Na obrascu zahtjeva podnositelj zahtjeva navodi planirani termin uređenja pročelja stambenog objekta.

Predstavnik Općine Vladislavci izlazi na očevid i zapisnički konstatira stanje prije uređenja pročelja, sa pripadajućom foto dokumentacijom.

Nakon donošenja Odluke o odobrenju potpore za uređenje pročelja, korisnik potpore podnosi zahtjev za isplatu, popraćen računom izvođača za izvršene radove uređenja pročelja i dokazom o uplati računa.

Prije isplate potpore, predstavnik Općine Vladislavci, zapisnički konstatira stanje nakon uređenja pročelja sa pripadajućom foto dokumentacijom.

1. **ZAJEDNIČKE ODREDBE**
   1. **Javni poziv otvoren je od dana raspisivanja javnog poziva do 1. prosinca 2020. godine**, odnosno do utroška sredstava predviđenih za svaku pojedinu mjeru.
   2. Prijave se rješavaju prema redoslijedu zaprimanja, odnosno do utroška planiranih sredstava za proračunsku godinu.
   3. Nepotpune i nepravodobne prijave neće se razmatrati, o čemu će se podnositelju zahtjeva uputiti obavijest.
   4. Odluku o dodjeli sredstava donosi Općinski načelnik.

Za dodjelu sredstava za Mjeru 3. mjere - izgradnja novih stambenih objekata i kupovina stambenih objekata na području Općine Vladislavci, općinski načelnik i korisnik sredstava zaključuju ugovor kojim se pobliže reguliraju prva i obveze korisnika sredstava.

* 1. Pravo na potporu ne može ostvariti fizička osoba za koju Jedinstveni upravni odjel Općine Vladislavci u postupku obrade podnesenog zahtjeva utvrdi da Općini Vladislavci duguje dospjelu obvezu na ime javnih i/ili nejavnih davanja.
  2. Podnositelj zahtjeva nema pravo na potporu ukoliko je za istu namjenu primio potporu iz drugih izvora, izuzev korisnika iz Mjere 1. Energetska učinkovitost i energetska obnova obiteljskih kuća i korisnika Mjere 3. Izgradnja novih stambenih objekata i kupovina stambenih objekata na području Općine Vladislavci.
  3. Korisnik potpore dužan je omogućiti davatelju potpore kontrolu namjenskog utroška dobivene potpore.
  4. Sukladno Zakonu o pravu na pristup informacijama („Narodne novine“ broj 25/13. i 85/15.), Općina Vladislavci kao tijelo javne vlasti obvezno je radi upoznavanja javnosti omogućiti pristup informacijama o svom radu pravodobnom objavom na internetskim stranicama ili u javnom glasilu. Slijedom navedenog, smatrati će se da je osoba podnošenjem Zahtjeva za potporu koji sadrži njegove osobne podatke dala privolu za njihovu obradu i korištenje za javnu objavu, a u svrhu zbog koje su zatraženi.

1. **NAČIN PO NAČIN PODNOŠENJA ZAHTJEVA**
   1. Podnositelji svoje zahtjeve (na propisanom obrascu) uz prilaganje obvezne dokumentacije podnose poštom ili osobno svakim radnim danom JEDINSTVENOM UPRAVNOM ODJELU, OPĆINE VLADISLAVCI, K. Tomislava 141, Vladislavci, 31404 Vladislavci.
   2. **Za svaku mjeru podnosi se poseban zahtjev**
   3. **Natječaj je otvoren do 01.prosinca 2020.godine.**
   4. Prijave se rješavaju prema redoslijedu zaprimanja, odnosno do utroška planiranih sredstava za pojedinu mjeru koja je predmetom ovog javnog poziva.
   5. Pojedinom korisniku može se odobriti više vrsta potpora u istoj kalendarskoj godini, ali samo po jedna u okviru jedne mjere.
2. **ISPLATA SREDSTAVA I KONTROLA** 
   1. Na temelju uredne i potpune prijave Općinski načelnik donosi Odluku o isplati potpore u roku 30 dana.
   2. Ukoliko se utvrdi da je podnositelj ostvario potporu na temelju dostavljene neistinite dokumentacije, ili se utvrdi da je za istu namjenu primio potporu iz drugih izvora, dobivena sredstva mora vratiti u Proračun Općine Vladislavci.
   3. Sve što nije navedeno u tekstu ovog Javnog poziva, primjenjivat će se odredbe Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine. („Službeni glasnik“ Općine Vladislavci br. 6/17, 2/18, 4/18 i 11/18, 4/19 i 7/19) i članka 19. Pravilnika o uvjetima, načinu i postupku ostvarivanja prava na potporu iz Programa poticanja uređenja naselja i demografske obnove na području Općine Vladislavci za razdoblje od 2017. do 2022. godine ( „Službeni glasnik“ Općine Vladislavci br. 3/18)  **.**

KLASA: 551-06/20-05/01

URBROJ: 2158/07-02-20-01

Vladislavci, 9. siječnja 2020.

Općinski načelnik

Marjan Tomas, v.r.